armvectores/hy_wikipedia_2023 huggingface dataset:
Մերիվան

Մերիվան (պարսկերեն՝ حاشیه مریوان, քրդ.՝ حاشیه مەریوان, Merîwan), քաղաք Իրանի արևմուտքում՝ Քուրդիստանի նահանգում։ Մերիվան շահրեստանի վարչական կենտրոնը։ Բնակչության թվով նահանգի երրորդ քաղաքն է։ 


== Աշխարհագրություն ==

Քաղաքը գտնվում է Քուրդիստանի արևմտյան մասում՝ լեռնային տեղանքում։ Ծովի մակարդակից ունի 1289 մետր բարձրություն։
Մերիվանը գտնվում է նահանգի մայրաքաղաք Սանանդաջից մոտավորապես 75 կմ դեպի հյուսիս-արևմուտք (WNW) և երկրի մայրաքաղաք Թեհրանից՝ 460 կիլոմետր դեպի արևմուտք։


== Բնակչություն ==
Բնակչությունը՝ ▲136 654 մարդ (2016)։ Ազգային կազմում գերակշռում են քրդերը (սորանի լեզվով խոսողները), իսկ դավանանքայինում՝ սուննի մահմեդականները։

Ժողովրդագրական աճը, այսպիսով, զգալիորեն դանդաղել է. Մերիվանի բնակչության ընդհանուր աճի միջին տարեկան տեմպը չափազանց բարձր է եղել 1991-1996 թվականներին՝ տարեկան 6 %, սակայն նկատելիորեն ավելի ցածր է դարձել 2006-2012 թվականներին՝ տարեկան 2 %-ից պակաս։


== Պատմություն ==
Քաղաքը հիմնադրվել է 20-րդ դարի սկզբին։ Քաղաքի հիմնադիրը համարվում է իշխող Ղաջարիների դինաստիայի անդամ Ֆարհադ Միրզան։ Նա ժամանակակից Մերիվանի տարածքում հրամայել է կառուցել ամրություն։ 1908 թվականին Հաջ-Ֆարհադ Մութամադ-ուդ-Դաուլան վերակառուցել է ամրությունը՝ այն դարձնելով ավելի հզոր և անվանելով «Շահաբադի ամրություն»։ Դեռևս 1950-ական թվականների սկզբին Մերիվանը մի փոքրիկ գյուղ էր՝ գրունտային ճանապարհներով և մի քանի խանութներով։ 1955 թվականին Մերիվանում հայտնվել են տարրական և միջնակարգ դպրոցները, իսկ 1957 թվականին կառուցվել է  քաղաքապետարանը։ 1960 թվականին քաղաքում տեղի բնակչության կարիքների համար սկսել են արտեզյան ջուր արդյունահանել։


== Կլիմա ==
Քաղաքի կլիման որոշվում է բարձրադիր դիրքով (1289 մետր), ինչպես նաև միջերկրածովյան օդային զանգվածների ազդեցությամբ։ Տարվա ընթացքում մեծ քանակությամբ մթնոլորտային տեղումներ են լինում (500-900 մմ), ինչը նպաստում է տարածաշրջանում բուսականության առատությանը։ 


== Տեսարժան վայրեր ==
Քաղաքից 10 կմ հյուսիս-արևելք գտնվում է Գարան կամուրջը, որը գցված է ամռանը չչորացող նույնանուն գետի վրա։ Իմամ (Հան Ահմադ) ամրոցը, որը կառուցվել է մոտ 1535 թվականին, գտնվում է Մերիվանից 3 կիլոմետր դեպի արևելք։ Իրանա-իրաքյան պատերազմի ժամանակ իրաքյան ռմբակոծությունները զգալի վնաս են հասցրել ամրոցին։ Մերիվանի շրջանում գործում է նաև Իրանի արևմտյան հատվածի ամենախոշոր սահմանամերձ շուկաներից մեկը։ Մերիվանի մերձակայքը իր մեջ ներառում է մի շարք եզակի բնական օբյեկտներ և լանդշաֆտներ։ Քաղաքից արևմուտք՝ ծովի մակերևույթից 1285 մետր բարձրության վրա, գտնվում է Զարիվար գեղատեսիլ լեռնային լիճը, որի երկարությունը և լայնությունը կազմում են համապատասխանաբար 4,5 կմ և 2 կմ։ Մերիվանը շրջապատում են անտառային զանգվածները, որոնք զբաղեցնում են մոտ 185 000 հա տարածք։ Մոտակա լեռներում ժայռափոր մակերեսի վրա փորագրված են մարդկային կերպարանքներ, ինչպես նաև սեպագիր արձանագրություններ, որոնք թվագրվում են Ք․ա․ 1-ին հազարամյակի վերջով։ 


== Ծանոթագրություններ ==
Ներշնչանք (Համերգ Ոսկան պապի համար)

Ներշնչանք (Համերգ Ոսկան պապի համար), 1975 թվականին Հայֆիլմ կինոստուդիայում նկարահանված հայկական ֆիլմ։


== Սյուժե ==
Հայաստանի պարի պետական համույթը մեկնում է հեռավոր գյուղերից մեկը։ Գյուղի մարդիկ, սակայն, բերքահավաքի են, և համերգը կայանում է միայն Ոսկան պապի համար։


== Դերերում ==
Հայաստանի պարի պետական համույթի արտիստները։


== Նկարահանող խումբ ==
Սցենարի հեղինակ - Վ. Դյոմին, Դմիտրի Կեսայանց
Բեմադրող ռեժիսոր - Դմիտրի Կեսայանց
Բեմադրող օպերատոր - Գ. Հայրապետով
Բեմադրող նկարիչ - Ա. Շաքարյան
Օրիգինալ երաժշտության հեղինակ - Յու. Հարությունյան
Հնչյունային օպերատոր - Մ. Հովակիմյան
Ռեժիսոր - Էդ. Մարտիրոսյան
Զգեստների նկարիչ - Գրետա Նալչաջյան
Նկարիչ դեկ. - Գ. Բաբայան
Նկարիչ դիմահարդար - Խ. Զահալյան
Ռեժիսորի ասիստենտ - Ս. Իոնիսյան, Ա. Մուսաբեկյան
Օպերատորի ասիստենտ - Ա. Դավթյան, Մ. Հովհաննիսյան, Պ. Նազարյան
Մոնտաժ - Հ. Մելքոնյան
Խմբագիր - Ն. Օհանյան
Տնօրեն - Է. Գուլյան


== Ծանոթագրություններ ==
Ղըշլաքյոյ

Ղըշլաքյոյ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(378) Հոլմիա

(378) Հոլմիա (անգլ.՝ Holmia), աստերոիդ աստերոիդների հիմնական գոտում։ Հայտնաբերվել է 1893 թվականի դեկտեմբերի 6-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,777291 ա. մ., առավելագույնը մոտենում է 2,4233 ա. մ. հեռավորության վրա և հեռանում 3,1312 ա. մ.։ Արեգակի շուրջ մեկ ամբողջական պտույտ է կատարում 1690,56 երկրային օրվա ընթացքում, իր ուղեծրով շարժվելով միջինում 0,212947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(378) Հոլմիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օկտյաբրսկի (Ակսայի շրջան)

Անվան այլ կիրառումների համար տե՛ս՝ Օկտյաբրսկի (այլ կիրառումներ)Օկտյաբրսկի (ռուս.՝ Октябрьский), ավան Ռուսաստանի Դաշնության Ռոստովի մարզի Ակսայի շրջանում։ Շչեպկինսկի գյուղական համայնքի վարչական կենտրոնն է։ Ակսայ քաղաքից գտնվում է 25 կմ հեռավորության վրա։
Կալավասոս

Կալավասոս (հուն․՝ Καλαβασός), գյուղ Կիպրոսի Հանրապետության Լառնակայի շրջանում։ Տեղակայված է Զիի գյուղից 6 կմ հյուսիս։ Գյուղը եղել է բնակավակր Նոր քարի դարից սկսած։ Գյուղում կան պղնձի հանքավայրեր։ Կան նաև մեկ եկեղեցի և 6 մատուռներ։


== Բնակչություն ==
Ըստ 2011 թվականի տվյալների գյուղի բնակչությունը կազմել է 737 մարդ, մեծամասնությունը հույն կիպրացիներ են։


== Պատկերասրահ ==

		


== Ծանոթագրություններ ==
Քյոշինկեր Փոքր

Քյոշինկեր Փոքր, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվւոմ էր Երզնկա քաղաքից 5-6 կմ հյուսիս-արևելք, Քյոշինկեր Մեծ գյուղի մոտակայքում։
Աղքատիկ գյուղ էր։


== Բնակչություն ==
XX դարի սկզբին գյուղը թրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եղիշե Սողոմոնյան (այլ կիրառումներ)

Եղիշե Սողոմոնյան կարող է վերաբերել.

Եղիշե Չարենց (Եղիշե Աբգարի Սողոմոնյան) (1897-1937), հայ բանաստեղծ, գրող և թարգմանիչ, հրատարակիչ։
Եղիշե Սողոմոնյան, հայ քաղաքական գործիչ, ՀՀ ԱԺ 7-րդ գումարման պատգամավոր («Իմ քայլը» դաշինք)։
Կուինտո դի Տրևիզո

Կուինտո դի Տրևիզո (իտալերեն՝ Quinto di Treviso), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 9286 մարդ, խտությունը՝ 297 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 31055, հեռախոսային կոդ՝(+39) 0422։


== Ծանոթագրություններ ==
Մորդվաներ

Մորդվաներ, ազգ, Մորդովիայի հիմնական բնակիչներ։ Բնակվում են նաև ՌԴ Սարատովի, Պենզայի, Ուլյանովսկի, Գորկու, Օրենբուրգի, Կույբիշևի մարզերում, Թաթարական, Չուվաշական, Բաշկիրական հանրապետություններում, Սիբիրում, Միջին Ասիայում և եռավոր Արևելքում։ Ընդհանուր թիվը՝ 850 հզ․ (2020)։ Բաժանվում են 2 հիմնական խմբի՝ մորդվաներ-էրզյաներ և մորդվաներ-մոկշաներ, որոնցից յուրաքանչյուրը պահպանում է իր ինքնանվանումը, նյութական մշակույթի և ժող. ստեղծագործության որոշ առանձնահատկություններ։ Նրանց լեզուները գրական են, կազմում են ուզրա-ֆիննական լեզուների հատուկ խումբ, որոնցով հրատարակվում են գիտական ու գեղարվեստական գրականություն, թերթեր և այլն (դպրությունը ստեղծվել է խորհրդային շրջանում)։ Հավատացյալ մորդվաներն ուղղափառներ են։ Խորհրդային իշխանության տարիներին մորդվաները ստացան ինքնավարություն (1930)։
Ն. Դոբրոլյուբովի հուշարձան (Նիժնի Նովգորոդ)

Նիկոլայ Դոբրոլյուբովի հուշարձան (ռուս.՝ Памятник Н. А. Добролюбову), Նիկոլայ Դոբրոլյուբովին նվիրված հուշարձան Նիժնի Նովգորոդի Թատերական հրապարակում՝ Մաքսիմ Գորկու անվան նիժեգորոդյան դրամատիկական թատրոնի աջ կողմում։ Մոտակայքում է գտնվում տունը (Պոժարսկու փողոց 5), որտեղ ծնվել է գրաքննադատ, հրապարակախոս Նիկոլայ Դոբրոլյոբովը (1836-1861)։


== Պատմություն ==
Հուշարձանի բացումը տեղի է ունեցել 1986 թվականի հունվարի 31-ին՝ Նիկոլայ Դոբրոլյուբովի ծննդյան 150-ամյակի կապակցությամբ։
Բրոնզե ֆիգուրը նստած է կարմիր գրանիտե ցածր պատվանդանի վրա։ Քանդակագործը կերտել է 25-ամյա Նիկոլայ Դոբրլյոբովին մտածմունքի, մտքի կենտրոնացված աշխատանքի պահին։


== Հեղինակներ ==
ՌԽՖՍՀ ժողովրդական նկարիչ, Գորկի քաղաքի պատվավոր քաղաքացի, քանդակագործ Պավել Գուսև
ՌԽՖՍՀ վաստակավոր ճարտարապետ Բ. Ս. Նելյուբին
Հուշարձանը ձուլվել է «Մոնումենտստրուկտուրա» (Սանկտ Պետերբուրգ) գեղարարվեստի գործարանում։ Պատվանդանը պատրաստվել է Գորկի (այժմ՝ Նիժնի Նովգորոդ) քաղաքի գրանիտագործների կողմից։


== Ծանոթագրություններ ==


== Աղբյուրներ ==
Памятники истории и культуры Горьковской области.-Горький: Волго-Вятское кн.изд-во, 1987. С.64.
Սանասունք

Անվան այլ կիրառումների համար տե՛ս՝ Սասուն (այլ կիրառումներ)Սանասունք (ինչպես նաև՝ Սանասուն, կամ Սասուն), գավառ Մեծ Հայքի Աղձնիք նահանգի կազմում։


== Աշխարհագրություն ==
Սասուն գավառի տարածքի մեծ մասն ընկած էր Բաթմանա գետի վերին հոսանքում։ Արևելքում սահմանակից էր Խութին, որը հնում կազմում էր Սասունի բաղկացուցիչ մասը։ Սասունը խիստ լեռնային գավառ է, կլիմայական պայմանները խիստ են։


== Պատմություն ==
Ըստ ավանդության անունը ստացել է Ասորեստանի Սենեքերիմ արքայի որդու՝ Սանասարի անունից, որը իր եղբոր հետ սպանելով հորը փախչել է այստեղ, կառուցել է բերդ՝ իր շուրջն ամեն կողմից հավաքելով բազմաթիվ բնակիչներ։ Սասունը տարածվում էր Հայկական Տավրոս լեռների վրա, այդ պատճառով էլ հայ պատմագիրները նրա բնակիչներին երբեմն անվանում են ոչ թե սասունցիներ, այլ «բնակիչք Տորոս լեռին»։


== Տես նաև ==
Սասուն
Աղձնիք
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Անդրեյ Հակոբյանց

Անդրեյ Հակոբի Հակոբյանց (օգոստոսի 27, 1977(1977-08-27), Տաշքենդ, Ուզբեկական ԽՍՀ, ԽՍՀՄ), հայկական ծագում ունեցող ֆուտբոլիստ, կիսապաշտպան, Ուզբեկստանի հավաքականի նախկին խաղացող։


== Կարիերա ==


=== Ակումբային ===
Չորս տարի խաղացել է ուզբեկական «Պախտակոր» ակումբում, որի կազմում դարձել է Ուզբեկստանի չեմպիոն և հաղթել երկրի գավաթի առաջնությունում։ 1999 թվականին ճանաչվել է Ուզբեկստանի լավագույն ֆուտբոլիստ։ 2000 թվականին Հակոբյանցին հնարավորությունն է տրվում տեղափոխվել ռուսական ակումբ։ Նա ուներ մի քանի տարբերակ. գործակալը բանակցություններ էր վարում Սամարայի «Կռիլյա Սովետով» և Սանկտ Պետերբուրգի «Զենիթ» ակումբների հետ, սակայն արդյունքում Հակոբյանցը տեղափոխվեց «Ռոստով» ակումբ, որի կազմում խաղաց Ռուսաստանի առաջնությունում և երկրի գավաթի առաջնությունում՝ անցկացնելով ավելի քան 120 խաղ։ 2005 թվականին «Ռոստով» ակումբի հետ կնքված պայմանագրի ժամկետը սպառվեց։ Մրցաշրջանի կեսերին Անդրեյ Հակոբյանցին առաջարկեցին երկարացնել պայմանագրի ժամկետը, սակայն նա հրաժարվեց՝ որոշելով, որ պետք չէ փոխել ակումբը։ 2006 թվականին տեղափոխվեց Նովոռոսիյսկի «Չեռնոմորեց» ակումբ, որի կազմում խփեց ռեկորդային թվով 15 գոլ։ 2007 թվականին հանդես է եկել նախ Լատվիական «Դաուգավա» ապա «Դարիդա» ակումբներում։ 2008 թվականին մրցաշրջանի կեսն անցկացրել է «Պախտակոր» ակումբում, որի կազմում դարձել է Ուզբեկստանի առաջնության արծաթե մեդալակիր։ Ողջ 2009 թվականին հանդես է եկել Սամարղանդ քաղաքի «Դինամո» ակումբում, իսկ 2010 թվականին դարձել է «Նիժնի Նովգորոդ» ակումբի խաղացող։ 2011 թվականին խաղացել է «Լուչ Էներգիա» ակումբում։ 2012 թվականից խաղացել է Ձերժինսկի «Խիմիկ» ակումբում։


=== Հավաքականի կազմում ===
Ուզբեկստանի հավաքականի կազմում 1998-2005 թվականներին անցկացրել է 40 խաղ և խփել 6 գոլ։


== Ձեռքբերումներ ==
Ուզբեկստանի չեմպիոն - 1998
Ուզբեկստանի առաջնության արծաթե մեդալակիր - 2008
Ուզբեկստանի գավաթի գավաթակիր - 1997
Ուզբեկստանի գավաթի առաջնության եզրափակչի մասնակից - 2008
«Արևմուտք» տարածաշրջանի երկրորդ դիվիզիոնի հաղթող - 2012/13


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում (անգլ.)
Профиль игрока на сайте болельщиков новороссийского «Черноморца»
http://int.soccerway.com/players/andrejs-akopjancs/33452/
Կիարա Ադվանի

Կիարա Ադվանի (անգլ.՝ Kiara Advani, հուլիսի 31, 1992(1992-07-31), Մումբայ, Հնդկաստան), հնդիկ դերասանուհի, որը հիմնականում նկարահանվում է հինդի ֆիլմերում։


== Կենսագրություն ==
Ծնվել է հնդիկ-գործարար Ջագդիպ Ադվանիի և մանկավարժ ժենևիվ Ջաֆրիի ընտանիքում (հայրը Լակնաուի մահմեդական էր, իսկ մայրն ուներ շոտլանդական, իռլանդական, պորտուգալական և իսպանական ծագում)։  
Իր իսկական Ալիա անունը փոխարինել է Կիարայով՝ Սալման Խանի խորհրդով իր առաջնաելութային «Fugly» ֆիլմի թողարկումից անմիջապես առաջ։ Բանն այն է, որ այդ ժամանակ Ալիա Բհատ աստղը արդեն փայլում էր։ 2019 թվականին «Filmfare» տված հարցազրույցի ժամանակ Ադվանին ասել է, որ կեղծանունը ոգեշնչված է Սիդհարտա Անանդի «Անծանոթը և անծանոթուհին» ֆիլմից, որտեղ Պրիանկա Չոպրայի կերպարը կրում էր այդ անունը։
2018 թվականին նկարահանվել է հնդիկ կատարող Յո Յո Հանի Սինգհի «Urvashi» երգի տեսահոլովակում։ 2023 թվականի փետրվարին ամուսնացել է դերասան Սիդխարտխ Մալխոտրաի հետ։


== Մրցանակներ ==


== Ծանոթագրություններ ==


== Արտաքին հղումներ ==
Gene Junction: Kiara Alia Advani
Թանգոց (անձնանուն)

Թանգոց, հայկական իգական անուն։ Առաջացել է հայերեն թանկ(գ) բառից՝ -ոց մասնիկով։ Նշանակում է «թանկանոց»։ Գործածվել է 13-րդ դարում։


== Գործածություններ ==
Թանգոց, դուստր Մխիթարի և քույր Խութլուբեկի և Թիրքիշի, ովքեր 1297 թվականին գրել տվին մի Ավետարան Կարսի Գոդիս գյուղում։


== Ծանոթագրություններ ==
Ալգիս Յանկաուսկաս

Ալգիս Յանկաուսկաս (լիտ.՝ Algis Jankauskas, սեպտեմբերի 27, 1982(1982-09-27), Վիլնյուս, Լիտվական ԽՍՀ, ԽՍՀՄ), լիտվացի ֆուտբոլիստ, «Սուդուվա» ակումբի պաշտպան։ Հանդես է գալիս Լիտվայի հավաքականում։


== Կենսագրություն ==


=== Ակումբային կարիերա ===
Ալգիս Յանկաուսկասը Վիլնյուսի «Ժալգիրիս» ակումբի սան է։ Մեծահասականների մակարդակում սկսել է ելույթ ունենալ «Ժալգիրիս 2» և «Պոլոնիա» ակումբներում. առաջինի կազմում անցկացրել է երկու, իսկ երկրորդի կազմում երեք խաղ Լիտվայի առաջնության բարձրագույն լիգայի շրջանակներում։ 2003 թվականին առաջին անգամ խաղացել է «Ժալգիրիսի» հիմնական կազմում՝ մասնակցելով երկրի առաջնությանը։ Ակումբի կազմում նա դարձել է Լիտվայի Սուպերգավաթի առաջնության հաղթող։
2004 թվականի ամռանը տեղափոխվել է Պերմի «Ամկար» ակումբ, որի կազմում մասնակցել է Ռուսաստանի առաջնությանը՝ 2004 թվականի հուլիսի 18-ին խաղալով «Սատուրնի» դեմ։ Մասնակցելով առաջնության չորս խաղերին և Ռուսաստանի Գավաթի առաջնությամ մեկ խաղի՝ պաշտպանը կորցրել է իր տեղը ակումբի հիմնական կազմում, որտեղ վերադարձել է միայն կես տարի անց։ Երկրորդական կազմերի առաջնությունում նա անցկացրել է 24 հանդիպում և խփել մեկ գոլ։
2006 թվականին Յանկաուսկասը վերադարձել է Լիտվա և միացել «Վետրա» ակումբին, որի կազմում խաղացել է չորս տարի և եղել է թիմի ավագ։ Երկու անգամ մասնակցել է երկրի գավաթի առաջնության եզրափակչին (2008 և 2010)։ Ակումբի կազմում խաղացել է մինչև նրա կազմալուծումը 2010 թվականի ամռանը։ Յանկաուսկասը ցանկացել է տեղափոխվել Մինսկի «Դինամո» կամ Գդանսկի «Լեխիա», սակայն չի ընտրվել։
2010 թվականից մինչև 2015 թվականը խաղացել է «Ժալգիրիս» ակումբում, որտեղ եղել է թիմի ավագ։ Ակումբի կազմում երեք անգամ դարձել է Լիտվայի չեմպիոն, չորս անգամ՝ Լիտվայի գավաթակիր
2016 թվականից հանդես է գալիս «Սուդուվու» ակումբում։


=== Կարիերան հավաքականում ===
Լիտվայի հավաքականի կազմում առաջին անգամ խաղացել է 2008 թվականի մայիսի 31-ին՝ մասնակցելով Էստոնիայի հավաքականի դեմ խաղին, որ անցկացվել է Բալթիկայի գավաթի առաջնության շրջանակներում։ Հաջորդ անգամ նա հավաքականի կազմում խաղացել է 2012 թվականին։ Լիտվայի հավաքականի կազմում Յանկաուսկասն անցկացրել է ընդհանուր առմամբ երեք խաղ։ 2011 թվականին նա երկրի երկրորդ հավաքականի կազմում մասնակցել է երեք խաղի։


== Ձեռքբերումներ ==
Լիտվայի չեմպիոն (3) - 2013, 2014, 2015
Լիտվայի գավաթակիր (4) - 2011/12, 2012/13, 2013/14, 2014/15
Լիտվայի սուպերգավաթակիր (2) - 2003, 2013


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում (անգլ.)
Ֆուտբոլիստի էջը footballfacts.ru կայքում (ռուս.)
Ֆուտբոլիստի էջը soccerway.com կայքում (անգլ.)
Լիտվական ֆուտբոլային հանրագիտարան
Դատվիս Թավի

Դատվիս Թավի, լեռ Վրաստանի Սամցխե-Ջավախեթի մարզում, Փոքր Կովկաս լեռնահամակարգում, Ախալցխայի շրջանում։ Նշանակված է Կովկասի 5-վերստանոց քարտեզում։


== Ծանոթագրություններ ==
(271) Պենթեսիա

(271) Պենթեսիա (անգլ.՝ Penthesilea), աստերոիդ աստերոիդների հիմնական գոտում։ Հայտնաբերվել է 1887 թվականի հոկտեմբերի 13-ին Վիկտոր Կնորրեի կողմից Բեռլինում։
Միջին հեռավորությունը Արեգակից կազմում է 3,004597 ա. մ., առավելագույնը մոտենում է 2,7021 ա. մ. հեռավորության վրա և հեռանում 3,3071 ա. մ., իսկ Երկրի ուղեծրին Պենթեսիա աստերոիդը նվազագույնը մոտենում է 1,7101 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1902,29 երկրային օրվա ընթացքում, իր ուղեծրով շարժվելով միջինում 0,189245 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(271) Պենթեսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Magnavox

Magnavox,  էլեկտրական տեխնիկաներ և սարքավորումներ արտադրող ամերիկյան ընկերություն, 1974 թվականից պատկանում է «Philips» ընկերությանը։ «Magnavox»-ը  հայտնի է աշխարհում առաջին խաղային վահանակով՝ «Magnavox Odyssey», որն ընկերությունը թողարկել է 1972 թվականին։ Ընկերության հիմնական արտադրական և հետազոտական  հաստատությունները տեղակայված էին Փենսիլվանիայի Ֆորտ Ուեյն քաղաքում, Ինդիանայում, Թորանսում, Կալիֆոռնիայում, Ուրբանա, Իլինոյս նահանգում և Ֆիլադելֆիայում։


== Պատմություն ==
1915 թվականինին Էդվին Փրիդդամը և Փիթեր Ջենսենը ԱՄՆ-ի Կալիֆոռնիա նահանգի Նապա քաղաքի իրենց լաբորատորիաներում ստեղծել են բարձրախոսոի ձայնային կծիկ։ Նրանք գյուտին տվել են «Magnavox» անվանումը  (լատ՝ «Բարձր ձայն»), իսկ 1917 թվականին հիմնադրել են նույնանուն ընկերությունը։


=== Ռազմական արտադրանք ===
Սառը պատերազմի ժամանակ ընկերությունը կանոնավոր  դասվել է ԱՄՆ ռազմարդյունաբերական համալիրի հարյուր խոշորագույն կապալառուների շարքին։ Ամերիկյան պետական ​​գործակալություններից բացի, ընկերությունը տարբեր արտադրանքներ է մատակարարել ՆԱՏՕ-ի երկրների զինված ուժերին և ոչ  դաշնակից երկրներին։ Magnavox-ը
արտադրել է ռազմական էլեկտրոնիկա,  ռադիոտեղորոշիչ միջոցներ և ռադիոկապի սարքավորումներ, ինչպես նաև սպառազինության էլեկտրամեխանիկական դետալներ, անվտանգության մեխանիզմներ (SAM Redeye և Stinger,Հակատանկային ուղղորդված հրթիռ Javelin),  ոչ կոնտակտային պայթուցիկներ, զինամթերքի տարբեր կատեգորիաների դետոնացիոն շղթաների տարրեր (հրթիռա-ռումբերի և արկերի), հիդրոէներգետիկ  ռեսուրսներ,  ռադիոկապի ռազմական համակարգեր, արբանյակային կապի համակարգեր, M18 հրետանային կրակի կառավարման սարքավորումներ և այլն։  1966 թվականի հունվարին ԱՄՆ բանակի հրթիռային զորքերի կառավարման համար շահագործման հանձնվեց «DARE» ավտոմատացված տեղեկատվական-որոնողական համակարգը։
Ընկերության արտադրանքների թվում են an/ARC-164 ռադիոկայանը, an/SSQ-53 և AN/SSQ-62 հիդրոակուստիկ լողան, an/ALQ-128 էլեկտրոնային սպառազինությունների շարքը և կատարելագործված դաշտային հրետանային տվյալների մարտավարական համակարգը (UPATSD):
Ընկերությունը կարևոր դեր է ունեցել SOSUS նախագծերում (Հյուսիսատլանտյան տարածքում խորհրդային սուզանավերի հայտնաբերում) և Timation (գլոբալ տեղորոշման համակարգ)։


=== Նորարարություն ===
1958՝ Hi-Fi ստերեո ականջակալներ։
1961՝ «Videomatic», էլեկտրոնային «աչք», որը ավտոմատ կերպով կարգավորում է հեռուստացույցի վրա պատկերի պայծառությունը` շրջապատող տարածքի լուսավորությանը համապատասխան։
1983՝ ԱՄՆ շուկայում CD ձևաչափի ներդրում
1986՝ Հեռուստացույցների  և տեսամագնիտոֆոնների համար համընդհանուր հեռակառավարման վահանակներ։
1992՝ «Smart Sound», ձայնի ավտոմատ կառավարում։
1993՝ «Remote Locator», հեռուստացույցը միացնելիս հեռակառավարման վահանակը արձակում է ձայնային ազդանշան։


== Ծանոթագրություններ ==
Մուզեյրաայի շրջան

Մուզեյրաայի շրջան (արաբ․՝ ناحية مزيرعة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Հաֆֆայի գավառի հինգ շրջաններից մեկը։ Կենտրոնն է Մուզեյրաա քաղաքը։
2004 թվականի տվյալներով բնակչությունը կազմել է 13,908 մարդ։ Քաղաքն ու շրջական ավանները կազմում են 91.03 քառ.կմ տարածք։


== Ծանոթագրություններ ==
PlayStation 4

PlayStation 4 (PS4), պատկանում է Sony Interactive Entertainment-ի կողմից մշակված ութերորդ սերնդի վիդեո խաղային կոնսուլների շարքին։ 2013 թվականի փետրվարի 20-ին կայացած մամուլի ասուլիսում հայտարարվել է PlayStation 3-ի իրավահաջորդը, որը թողարկվել է՝ նոյեմբերի 15-ին Հյուսիսային Ամերիկայում, նոյեմբերի 29-ին Եվրոպայում, Հարավային Ամերիկայում և Ավստրալիայում և 2014 թվականի փետրվարի 22-ին Ճապոնիայում։ Այն մրցակցում է Nintendo-ի, Switch-ի, Microsoft-ի և Xbox one-ի հետ։
PlayStation 4-ը ապահովում է սոցիալական փոխանակման ցանցերի լայն փոխանակում և նպատակ ունի բարձրացնել փոխգործակցությունը այլ վերջնական սարքերով և ծառայություններով, որոնք ներառում են, մասնավորապես, PlayStation Vita-ի (հեռավոր խաղերի) անցանց ռեժիմում խաղալու հնարավորությունը, ինչպես նաև իր Խաղի ընթացքի ֆունկցիան։ Առաջին անգամ PlayStation-ի կոնսոլներ սերիայի վերահսկիչը հիմնական նոր դիզայն ստացավ և ստացավ բազմաթիվ նոր գործառույթներ, ներառյալ բարելավված հսկիչ կոճակները։
2016 թվականի սեպտեմբերի 7-ին Sony-ն հայտարարեց, որ PlayStation 4-ի երկու նոր տարբերակ կլինի։ 2016 թվականի սեպտեմբերի 15-ին ստեղծվել է բարակ և թեթև տարբերակ։ Ավելի լավ PlayStation 4 Pro-ն (PS4 Pro) հայտնվել է 2016 թվականի նոյեմբերի 10-ին, որն այժմ ունի ավելի լավ գրաֆիկական պրոցեսոր և ավելի բարձր արագություն (CPU):
2017 թվականի օգոստոսի 1-ի դրությամբ PlayStation 4-ը աշխարհում վաճառվել է գրեթե 63.3 միլիոն օրինակով, այժմ դիտվում է որպես խաղային կոնսոլ, ընթացիկ կոնսոլի սերնդի խոշորագույն բազայի հետ։


== Պատմություն ==


=== Պատմությունը և զարգացումը ===
Առաջնորդ ճարտարապետի դերը ստանձնել է ամերիկյան խաղային մշակող և ծրագրավորող Մարկ Քեռնին։ Երկու տարի առաջ Sony-ն PlayStation 3-ը հանել է շուկա, քանի որ ձգձգումները պայմանավորված էին Microsoft-ի կողմից մրցակցող Xbox 360-ի մեկ տարվա հետաձգմամբ։ Դա հանգեցրեց վաճառված ավելի քան տաս միլիոն միավորի ազատմանը։ 2011 թվականին Sony Computer Entertainment Europe-ի գլխավոր տնօրեն Ջիմ Ռուանը, որպես ապատեղեկատվություն, նկարագրեց ապագայի շուկայի մեկնարկը որպես սխալ և շեշտեց ապագայում նման իրավիճակից խուսափելու անհրաժեշտությունը։
2013 թվականի սկզբին ճշգրիտ տեխնիկական բնութագրերը անցան ինտերնետայինի։ Հսկիչի մոտավոր տեսողական տեսքը հայտնի էր նաև 2013 թվականի փետրվարի 14-ից, երբ պատկերն օգտագործվում էր ոչ վերջնական նախատիպի։ Նախկինում PlayStation 3-ի իրավահաջորդի մասին լուրերը ավելի ու ավելի խտացրած էին։


=== Հայտարարություն և հայտնություն E3-ի վերաբերյալ ===
2013 թվականի հունվարի 31-ին Sony-ն պաշտոնապես հայտարարեց PlayStation-ի պաշտոնական բլոգում «Տեսեք ապագան» սկավառակը, որը հայտարարվեց PlayStation-ի 2013 թվականի փետրվարի 20-ին կայացած հանդիպման ժամանակ։ Կոնֆերանսը տեղի ունեցավ Նյու Յորքի Մանհեթեն վարչական կենտրոնում։ Այն զարմանալիորեն ունի 8 գիգաբայթ թանկարժեք GDDR5 հիշողության օգտագործում։ Մինչ այդ՝ փորձագետները դեռևս չէին կարողանում հասկանալ դրա հզորության չափանիշները։ Նրանք նաև ցույց տվեցին DualShock 4-ի վերահսկիչը։ Վահանակի թողարկումը հայտարարվել է 2013 թվականի չորրորդ եռամսյակում։ Ըստ հայտարարության, Sony-ի բաժնետոմսերը նվազել են մոտ 1,77 տոկոսով։


== Ծանոթագրություններ ==
Արամ քահանա Միրզոյան

Տեր Արամ քահանա Միրզոյան (ավազանի անունը՝ Օգսեն, ապրիլի 4, 1983(1983-04-04), Չինարի, Շամշադինի շրջան, Հայկական ԽՍՀ, ԽՍՀՄ), Հայաստանի Հանրապետության Տավուշի մարզի Բերդի տարածաշրջանի հոգևոր հովիվ։


== Կենսագրություն ==
Ծնվել է 1983 թվականին ապրիլի 4-ին Տավուշի մարզի Չինարի գյուղում, ուսուցիչների ընտանիքում։

1989-2000, սովորել և գերազանց առաջադիմությամբ ավարտել է տեղի միջնակարգ դպրոցը։
2000-2006, ուսանել է Մայր Աթոռ Սուրբ Էջմիածնի Գևորգյան Հոգևոր Ճեմարանում։
2006-ի փետրվարի 23, Սրբոց Վարդանանց տոնին, ձեռամբ Գերաշնորհ Տ. Ներսես արքեպիսկոպոս Պոզակալյանի, ձեռնադրվել է սակավագ։
2006, պաշտպանել է ավարտաճառ՝ «Վանական Վարդապետը և Խորանաշատի գրչության կենտրոնը» թեմայով։
2006 թվականի հուլիսի 13-ին Մայր Աթոռ Սուրբ Էջմիածնում անցել է ծառայության՝ որպես հաշվապահության գործավար-քարտուղար։
2006-2007 թթ. սովորել է Երևանի պետական տնտեսագիտուական համալսարանում։
2007-ի ապրիլի 15, ձեռամբ ԱՄՆ Հայոց Արևմտյան թեմի առաջանորդ Գերաշնորհ Տեր Հովնան արքեպիսկոպոս Տերտերյանի, ձեռնադրվել է ամուսնացյալ քահանա։
2008, ծառայել է Սուր Խոր Վիրապ վանքում՝ իբրև ծիսակատար քահանա։
2008, ՀՀ Կառավարության բարեգործական ծրագրերի համակարգման հանձնաժողովում ներկայացրել է Մայր Ափոռ Սուրբ Էջմիածնի կողմից իրավականացվող ծրագրերը։
2009 հունվարի 1, Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի տնօրինությամբ, նշանակվել է Գուգարաց թեմի Տավուշի փոխառաջնորդությունում՝ որպես Բերդի և տարածաշրջանի հոգևոր հովիվ։


== Տես նաև ==
Տավուշի թեմ
Գուգարաց թեմ


== Արտաքին հղումներ ==
Տեր Արամ քահանա Միրզոյանի Ֆեյսբուքում
Բերդի համայնք. Հոգևոր հովվի անկյուն Archived 2013-03-15 at the Wayback Machine.
Արամ քահանա Միրզոյան. Տարածաշրջանում գործող եկեղեցիներ շատ պիտի լինեն


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
958

958 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 958 թվականն է, 
X դարի 58-րդ տարին։


== Դեպքեր ==


== Ծնունդներ ==


== Մահեր ==
Դերենիկ Ա Արծրունի, Վասպուրականի թագավորության երկրորդ թագավոր (943-958)
Կոպանի (ավան, Կազանկայի շրջան)

Անվան այլ կիրառումների համար տե՛ս՝ ԿոպանիԿոպանի (ուկրաիներեն՝ Копані), ավան Ուկրաինայի Նիկոլաևի մարզի Կազանկայի շրջանում։ Հիմնադրվել է 1750 թվականին։
2001 թվականի տվյալներով Կոպանի ավանում բնակվում էր 9 մարդ։ Բնակավայրը զբաղեցնում է 0,187 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շիրվանի և Ամրիսի խաչքար (Աստվածածին, Վաղարշապատ)

Շիրվանի և Ամրիսի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնական մասում գտնվող Սուրբ Մարիամ Աստվածածին եկեղեցում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/15.6)։


== Տեղադրություն ==
Ագուցված է Սուրբ Մարիամ Աստվածածին եկեղեցու արևմտյան մուտքի աջ կողմում։


== Վիմական արձանագրություն ==
Խաչքարի քիվին և ստորին մասում առկա 1-ական տող վիմական արձանագրություն.

ՍԲ ԽԱՉՍ ԲԱՐԷԽԱՒՍ [Է] Շ[Ի]ՐՎԱՆԻՆ, ԱՄՐԻՍՆԻՆ ԹՎ…
[ՈՒ]ԼՈՒԲԷԿՈՒ, ՌԲ. (1553) կամ ՌԼԲ. (1583)Համաձայն արձանագրության՝ խաչքարը նվիրված է Շիրվանին և Ամրիսին։ «Ամրիս» անձնան վան առաջին տառի վերին հորիզոնական ստեղնը գրեթե եղծված է, ուստի չի բացառվում «Արիս» անվան հիշատակումը։ Դժվար է ընթերցվում նաև խաչի ստորին մասում փորագրված քարգործ վարպետի անունն ու թվագիրը։ Առավել մանրազնին ուսումնասիրությունը թույլ է տալիս վկայել, որ խաչգարոծ վարպետի անձնանունն «ՈՒԼՈՒԲԷԿ» է, պարզապես անվան սկզբնատառերը եղծված են։ Խաչքարի կերտման տարեթիվը ՌԲ. (1553) կամ ՌԼԲ. (1583) թվականն է։


== Այլ տեղեկատվություն ==
ՀՀ պատմության և մշակույթի անշարժ հուշարձանների պետական ցանկում խաչքարը անվանված է Շիրվանի, Մարինեի և Ուլուբեկի խաչքար, իսկ տարեթիվը 1581 թվական, սակայն վիմական արձանագրության մեջ ոչ մի խոսք չկա, որևէ Մարինե մասին։ Տարեթիվ եղծված է, սակայն վերջին թիվը հստակ 3-ն է։


== Տես նաև ==
Էջմիածնի Մայր Տաճար
Սուրբ Մարիամ Աստվածածին (Էջմիածին)
Դավիթ կազմողի խաչքար (Աստվածածին, Վաղարշապատ)


== Ծանոթագրություններ ==
Նովոկուդաշևո (գյուղ, Յանաուլսկի շրջան)

Անվան այլ կիրառումների համար տե՛ս՝ ՆովոկուդաշևոՆովոկուդաշևո (ռուս.՝ Новокудашево, բաշկիրերեն՝ Яңы Ҡоҙаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկրաշարժագիտություն

Սեյսմալոգիան գիտություն է երկրաշարժերի մասին, հայերեն թարգմանվում է որպես երկրաշարժագիտություն։
Առավել հզոր երկրաշարժերի մեծ մասը սալերի սահմանագծերին է տեղի ունենում, թեև դրանցից շատերն առաջանում են մայրցամաքային սալերի կենտրոնում։ Երկրաշարժերի մեծ մասը մարդիկ չեն զգում։ Երկրաշարժին նախորդում է լարվածության կուտակումը ապարներում։ Լարվածությունն առաջանում է սալերի շարժման հետևանքով, լինի դա մեկի սահքը մյուսի նկատմամբ, թե միայն մեկի սալաենթաշարժը երկրակեղևի տակ։ Այն պահին և այն վայրում, ուր լարվածությունը գերազանցում է ապարի ամրությանը, ճեղքվածք Է առաջանում։ Այն ձգվում է ապարի լարված հատվածով, և Էներգիան երկրաշարժային ալիքներով տարածվում է բոլոր ուղղություններով։ Երկրաշարժի ցնցումները չափելու համար օգտագործվող ցնցագրերը (սեյսմոգրաֆները) չափազանց զգայուն սարքեր են, որոնք ի վիճակի են գրանցելու երկրագնդի հեռավոր ծայրերից եկող երկրաշարժի ալիքները։ Ցնցագրերի գրանցումների հիման վրա երկրաշարժագետները որոշում են երկրաշարժի ծագման վայրը (Էպիկենտրոնը) և դրա ուժը (ուժգնությունը՝ ըստ Ռիխտերի սանդղակի)։ Երկրաշարժի ինտենսիվության մասին (ըստ Մերկալիի սանդղակի) դատում են ելնելով ականատեսների վկայություններից և շինությունների կրած փոփոխությունից։


=== Ճապոնիայի անկայունությունը ===
Ճապոնիան գտնվում է քայքայվող սալային եզրագծի վրա, այդ իսկ պատճառով հաճախակի են հրաբխային ժայթքումներն ու հզոր երկրաշարժերը։ Տարածքը շեշտակի բարձրանալով առաջացնում է լեռներ, որոնք հետագայում արագորեն ենթարկվում են էրոզիայի։ Հետևաբար ճապոնացիները մշտապես ականատես են իրենց երկրի բնապատկերների շարունակական փոփոխությանը։


=== Գրանցումը ===
Առաջին ցնցագրերը բաղկացած էին մի սարքից, որը որսում էր ցնցումները։ Բացի այդ, անհրաժեշտ էր գրանցել, թե ժամանակի որ պահին Է եղել առաջին ցնցումը և ցնցումների տևողությունը։ Ցնցագրի աշխատանքի սկզբունքն այն է, որ գրանցող մասը ցնցվում է Երկրի հետ, իսկ սարքի զանգվածեղ մասը մնում է անշարժ։ Որոշ հին սարքերում այդ հսկա զանգվածի քաշը հասնում Էր մի քանի տոննայի։ Ժամանակակից սարքը էլեկտրոնային է և փոքր։
Իվանովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԻվանովոԻվանովո (ռուս.՝ Иваново), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերսիմ (տարածք)

Դերսիմ, ներկայիս Թուրքիայի Թունջելիի մարզի տարածքի օսմանյան տիրապետության շրջանում (մինչև 1936 թ.) ընդունված անունը։ Պատմական Հայաստանի Ծոփաց աշխարհը։ Տարածվում է հին Դարանաղի գավառից հարավ և Քղիից (Խորձեան գավառ) արևմուտք։ Գտնվում է Հայկական Տավրոսի արևմտյան ճյուղի շրջանում։ Դերսիմի միջով է հոսում Մնձուր գետը։
Հայկական բազմաթիվ աղբյուրների համաձայն՝ Դերսիմի հյուսիսում՝ պատմական Եկեղյաց գավառում էին գտնվում հայոց հեթանոսական կրոնի՝ Արամազդի, Անահիտի ու Միհրի մեհյանները։ Շրջանը քեմալական իշխանության օրոք վերանվանվեց Թունջելի։
Պատմական Դերսիմը բաժանված էր երկու մասի՝ Դաշտային և Լեռնային։ Դաշտային Դերսիմն ընդգրկում էր հայ, զազա և ղզլբաշ բնակչություն ունեցող Դերջանի ու Չարսանճագի գավառները, իսկ Լեռնային Դերսիմը` Խութաց Ձորն ու Տուժիկ Պապա լեռը ըստ Խորենացու` Առյուծ լեռը։
Դերսիմի բարձրավանդակը զբաղեցնում է 8-10 հազար կմ² տարածություն։
Առաջին համաշխարհային պատերազմի նախօրյակին մտել է Խարբերդի նահանգի կազմի մեջ՝ կազմելով առանձին գավառ։ Դերսիմի գավառը բաժանվել է Դերսիմ, Խոզաթ, Ղզլքիլիսա, Մեծկերտ, Չարսանջակ, Չմշկածագ և Օվաճըգ գավառակների։
Ըստ ավանդության Դերսիմ տեղանունը ծագում է հայ քահանա Տեր Սիմոն անունից, որը թուրքական ներխուժումների շրջանում իբր համոզել է հայ բնակչությանը հավատափոխ լինել՝ ընդունել ալևիություն և դրանով խուսափել կոտորվելուց։
Ներկայիս բնակչությունը հիմնական մասը ալևի զազաներն են։


== Արտաքին հղումներ ==
Գասպարյան, Հ. Հ. (1979) Դերսիմ (Պատմաազգագրական ակնարկ). Պատմա-բանասիրական հանդես, № 2 . pp. 195-210. Archived 2014-03-06 at the Wayback Machine.
Ռուբեն Մելքոնյան «Անդրադարձ Դերսիմի հայության պատմության և արդի խնդիրներին»
http://nairiland.com/?p=269 Archived 2016-03-05 at the Wayback Machine.
Սիժեր

Սիժեր, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում է Բալու քաղաքից 42 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆեռիմագնիսականություն

Ֆեռիմագնիսականություն, նյութի մագնիսակարգավորված վիճակ, երբ նյութի մասնիկների մագնիսական մոմենտները կազմում են երկու կամ ավելի թվով մագնիսական ենթացանցեր, որոնցից յուրաքանչյուրի մագնիսական մոմենտներն ունեն միևնույն ուղղությունը։
Մագնիսական ենթացանցերի տարբերությունը կարող է պայմանավորված լինել ինչպես ենթացանցեր կազմող իոնների, այնպես Էլ իոնների էլեկտրոնային կառուցվածքների տարբերությամբ։ Այն նյութերը, որոնցում հաստատվել է ֆեռիմագնիսական կարգավորվածություն, անվանում են ֆեռիմագնիսական նյութեր կամ ֆեռիմագնիսներ։ Դրանց ինքնաբերական մագնիսացումը հավասար է մագնիսական ենթացանցերի մագնիսացման վեկտորների գումարին։ Ֆեռիմագնիսականությունը կարելի է դիտարկել որպես նյութի մագնիսակարգավորված վիճակի ընդհանուր դեպք։ Այդ տեսանկյունից ֆեռոմագնիսականությունը ֆեռիմագնիսականությունյան մասնավոր դեպքն է, երբ նյութը բաղկացած է ընդամենը մեկ մագնիսական ենթացանցից։ Հակաֆեռոմագնիսականությունը ֆեռիմագնիսականությունյան մասնավոր դեպքն է, երբ բոլոր ենթացանցերը բաղկացած են մեծությամբ հավասար և հակազուգահեռ մագնիսացումներով իոններից։
Ֆեռիմագնիսականությունը առաջանում է միայն որոշակի Θ ջերմաստիճանից (Կյուրիի կետ) ցածր ջերմաստիճաններում։ Որպես կանոն, ֆեռիմագնիսական վիճակի անցնելը երկրորդ կարգի ֆազային անցում է։ Ֆեռիմագնիսական վիճակի առաջացման համար անհրաժեշտ է նյութում չլրացված 3d-կամ 4f-թաղանթներով իոնների առկայություն և որոշակի առնչություն այդ թաղանթների շառավիղների և ցանցի հաստատունի միջև։ Մագնիսական ենթացանցերի առ կայությունն արտահայտվում է ֆեռիմագնիսական նյութի մագնիսական հատկությունների ջերմաստիճանային յուրօրինակ կախումով։ Т>0 տիրույթում ֆեռիմագնիսական նյութի մագնիսական ընկալունակության կախումը ջերմաստիճանից էապես տարբերվում է Կյուրի-Վեյսի օրենքից։ Մագնիսական ենթացանցերի ինքնաբերական մագնիսացման կախումը ջերմաստիճանից կարող է փոփոխվել տարբեր օրենքներով, որի հետևանքով ֆեռիմագնիսական նյութի արդյունարար ինքնաբերական մագնիսացումը փոփոխվում է ավելի բարդ օրենքով, քան ֆեռոմագնիսականինը։
«Ֆեռիմագնիսականություն» տերմինը մուծել է ֆրանսիացի ֆիզիկոս Լուի Նեելը, 1948-ին և տվել ֆեռիմագնիսական նյութերի հատ կությունների տեսական նկարագրությունը։ Նա ցույց է ավել, որ ֆեռիմագնիսական նյութերի հիմնական առանձնահատ կությունները կարելի է բացատրել մոլեկուլային դաշտի տեսության շրջանակներում։ Բարձր (Т<0) ջերմաստիճաններում այս տեսությունը համընկնում է փորձի հետ։ Ցածր ջերմաստիճանների տիրույթում ֆեռիմագնիսական նյութերի հատկություն ները բացատրվում են ֆեռիմագնիսականությունյան քվանտային տեսությամբ։ Դրա հիմքում ընկած է տարբեր մագնիսական ենթացանցերին պատ կանող իոնների միջև գործող բացասա կան փոխանակային փոխազդեցությունը, որի շնորհիվ իոնների մագնիսական մո մենտները կողմնորոշվում են միմյանց հակազուգահեռ։ Արտաքին մագնիսական դաշտի բացակայության դեպքում ֆեռի մագնիսական նմուշը տրոհվում է դոմենների։


== Գրականություն ==
Смоленский Г․ А․, Леманов В․ В․, Ферриты и их техническое при менение, Л․, 1975
Ջեֆ Լինդսեյ

Ջեֆ Լինդսեյ, գրական կեղծանունը` Ջեֆրի Պ. Ֆրեունդլիչ (անգլ.՝ Jeff Lindsay,  հուլիսի 14, 1952(1952-07-14), Մայամի, Ֆլորիդա, ԱՄՆ), ամերիկյան դրամատուրգ, դետեկտիվ վիպասան։ Առավելապես հայտնի է սոցիոպատիկ աչալուրջ Դեքստեր Մորգանի մասին գրած իր վեպերի շարքով։


== Կյանք և գործունեություն ==
Ջեֆ Լինդսեյի ավելի վաղ հրապարակված աշխատությունների մեծ մասի համահեղինակ է նրա կինը` Հիլարի Հեմինգուեյը։ Նրա կինը Ջեֆ Էռնեստ Հեմինգուեյի զարմուհին է և իր հեղինակ է իր սեփական գրքերի։ Լինդսեյը ծնվել է Մայամիում։ 1970 թվականին ավարտել է Ռանսոմ Էվերգլեդս դպրոցը, իսկ 1975 թվականին՝ Վերմոնտի Միդլբերի քոլեջը։


== Ստեղծագործություններ ==


=== «Darkly Dreaming Dexter» ===
Դեքստեր  շարքի առաջին գիրքը` «Դեքստերի ննջող դև» (Darkly Dreaming Dexter) դետեկտիվ թրիլլերը, որը Լինդսեյը ցանկանում էր իր միջնեկ դստեր առաջարկած տարբերակով անվանել «Արյունոտ Պինոկիո» (Pinocchio Bleeds), բայց որի հետ նրա հրատարակիչը չհամաձայնեց, ընդգրկվել է Ամերիկայի առեղծվածային գրողներ (Mystery Writers of America) կազմակերպության Էդգար Ալան Պո մրցանակի «Լավագույն առաջին վեպ» կատեգորիայում։ Սակայն, այն հանվել է ցուցակից այն բանից հետո, երբ խումբն իմացել է, որ Լինդսեյը 1990-ական թվականներին մի քանի գրքեր է հրատարակել մեկ այլ` Ջեֆրի Պ. Լինդսեյ անվան տակ։
Դեքստեր հեռուստասերիալի առաջին եթերաշրջանը ցուցադրվել է Showtime մասնավոր վճարովի հեռուստաալիքով, որը նկարահանվել է Darkly Dreaming Dexter գրքի հիման վրա։ Գլխավոր հերոսին կերպավորել է Մայքլ Ք.Հոլլը։ Ֆիլմն ունեցել է ութ եթերաշրջան, չնայած հետագա եթերաաշրջաններում սցենարներն այլ զարգացում են ունեցել՝ շեղվելով Լինդսեյի գրքերի սյուժներից։ Լինդսեյը փոքր դեր է ունեցել Դեքստերի երրորդ ենթաշրջանի տասներորդ դրվագում։


=== Դեքստերի կոմիքսների տարբերակ ===
Լինդսեյը գրել է նաև Դեքստերի կոմիքսների տարբերակը, որը տարածվել է Marvel կոմիքսներ արտադրող ընկերության կողմից, և որը բաղկացած էր երկու փոքր շարքերից ՝ «Dexter» և «Dexter։ Down Under»:


== Ընտանիք ==
Լինդսեյը և Հեմինգուեյը ապրում են Ֆլորիդայի Քեյփ Քորալ քաղաքում։ Նրանք ունեն երեք երեխա։


== Ծանոթագրություններ ==


== Աղբյուրներ ==
«Creating a serial killer who kills other killers»։ CNN։ Associated Press։ 2007-08-28։ Արխիվացված է օրիգինալից September 3, 2007-ին։ Վերցված է 2012-12-25 
«Delicious Dexter to bite into cannibalism»։ Sydney Morning Herald։ Australian Associated Press։ 2009-03-02։ Վերցված է 2012-12-25 


== Արտաքին հղումներ ==

Random House Dexter web site
Fantastic Fiction Author Page
Դերիվացիա

Դերիվացիա հիդրոտեխնիկայում (լատ.՝ derivatis - մի կողմ տանելը, թեքելը), կառույցների համախումբ, որոնց միջոցով ջուրը գետից, ջրամբարից ուղղվում է ՀԷԿ, պոմպակայան (մոտեցող դերիվացիա) կամ հեռացվում դրանցից (հեռացող դերիվացիա)։ Լինում է անճնշումային և ճնշումային։ Երբ ջրի մակարդակի տատանումները նրա հավաքման կամ հեռացման տեղում զգալի են, կիրառվում է միայն ճնշումային դերիվացիան, իսկ մակարդակի փոքր տատանումների (1-3 մ) դեպքում՝ ինչպես ճնշումային, այնպես էլ անճնշումային։ Նայած դերիվացիայի տեսակին, ջրի արագությունը փոփոխվում է լայն սահմաններում՝ 1,5-6 մ/վրկ։ Ժամանակակից դերիվացիոն ջրտարների երկարությունը հասնում է մի քանի տասնյակ կմ-ի, թողունակությունը՝ ավելի քան 2000 մ³/վրկ։
Ռուպի

Ռուպի  (ֆր.՝ Roupy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02658:


== Բնակչություն ==
2010 թվականի տվյալներով՝ համայնքի բնակչությունը կազմում է 241 մարդ։ 
{Բնակչություն|
|1962=244
|1968=255
|1975=244
|1982=240
|1990=295
|1999=262
|2010=241
| source = INSEE
}


== Տնտեսություն ==
2010 թվականին համայնքի 156 աշխատունակ (15-64 տարեկան) բնակիչներից 109-ը տնտեսապես ակտիվ էին, 47-ը՝ ոչ ակտիվ (ակտիվության ցուցանիշը կազմել է 69,9%, 1999 թվականին եղել է 71,6%)։ 109 տնտեսապես ակտիվ բնակիչներից աշխատում էին 96-ը (53 տղամարդ և 43 կին), անաշխատունակ էին 13 (7 տղամարդ և 6 կին) ։ 47 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 21-ը՝ թոշակառուներ, 13-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռուպի (ֆր.)
Ռեոլասոո

Ռեոլասոո (էստ․՝ Reolasoo), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոտոնդա (Իտալիա)

Անվան այլ կիրառումների համար տե՛ս՝ Ռոտոնդա (այլ կիրառումներ)Ռոտոնդա (իտալերեն՝ Rotonda), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3890 մարդ (2008 թվական), բնակչության խտությունը կազմում է 93 մարդ/կմ²։ Զբաղեցնում է 42 կմ² տարածք։ Փոստային ինդեքսն է՝ 85048։ Հեռախոսային կոդը՝ 0973։


== Ծանոթագրություններ ==
Սևանի ավազանի ֆիզիկաաշխարհագրական շրջան

Սևանի ավազանի ֆիզիկաաշխարհագրական շրջան, ընդգրկում է Հայաստանի Հանրապետության Գեղարքունիքի մարզի հիմնական մասը, Սևանա լիճն իր ավազանով։ Տարածքը մոտ 5348 կմ² է։ Միջլեռնային եռանկյունաձև տեկտոնոնական իջվածք է՝ 1900-3000 մ բարձրությունների վրա, առավելագույնը՝ 3597 մ (Աժդահակ), որի հատակը զբաղեցնում է Սևանա լիճը։ Եզրավորված է Արեգունու, Սևանի, Արևելյան Սևանի, Վարդենիսի, Փամբակի լեռնաշղթաներով, Գեղամա լեռնավահանով։


== Ռելիեֆ ==
Տիրապետում են ռելիեֆի տիպիկ հրաբխային ձևերը՝ լավային սարավանդներ, հրաբխային կոներ (Արմաղան, Եռաթմբեր, Վարդենիս և այլն), բրգաձև ժայռեր և այլն։ Արեգունու և Սևանի լեռնաշղթաների լճահայաց լանջերը զառիթափ են՝ կտրտված կարճ, ոչ խորը հովիտներով։ Գոգավորության արևմտյան և հարավային նախալեռները փոքրաթեք կուտակումային հարթավայրեր են (Մասրիկի, Գավառագետի, Նորատուսի, Մարտունու, Արգիճիի և այլն)՝ կազմված լճային, լճագետային և հեղեղաբերուկային նստվածքներից։ Մասրիկի դաշտում տեղ-տեղ պահպանվել են Սևանա լճի դարավանդները։ Շրջանին բնորոշ են քարակարկառները։ Դաշտի արևմտյան լճափնյա շրջանում էր Գիլի լիճը։ Հովիտները կարճ են, ոչ խորը, ունեն ձագարաձև ջրհավաք ավազաններ։ Շրջանը Սևանի լեռնանցքով (2114 մ) կապվում է Աղստևի հովտին, Սուլեմայի լեռնանցքով (2410 մ)՝ Վայքին, Սոթքի լեռնանցքով (2366 մ)՝ Թարթառի հովտին։


== Պաշարներ ==
Կան ոսկու (Սոթք), քրոմի (Շորժա), սնդիկի, պեռլիտի, վանակատի, բազալտի, անդեզիտի, հրաբխային խարամի, հրակայուն ապարների, տորֆի (Մասրիկի դաշտ), հանքային (Սևան, Լիճք, Գավառ) և արտեզյան (Մասրիկի արտեզյան ավազան) ջրերի պաշարներ։


== Կլիմա ==
Կլիման բարեխառն լեռնային է, չափավոր ցուրտ, արևոտ։ Արևափայլքի տարեկան միջին տևողությունը մինչև 2878 ժ է (Մարտունի), ամպամած օրերի թիվը՝ 19 (Արեգունու ափամերձ լանջ)։ Հունվարի միջին ջերմաստիճանը -4, 6-ից (Շորժա) -10 °C է (Սևան քաղաք), նվազագույնը՝ -32 °C, հուլիսինը համապատասխանաբար՝ 16 °C և 8 °C, առավելագույնը՝ 35 °C։ Տարեկան տեղումները լճափին 450 մմ են, բարձրադիր գոտում՝ մինչև 970 մմ։ Ձմռանը գոյանում է կայուն ձնածածկույթ։ Անսառնամանիք օրերի թիվը լճափին 150 է, բարձրադիր գոտում՝ 80-90։ Ձմռանը տիրապետում են արևմտյան և հարավարևմտյան ցուրտ հոսանքները։ Լճափնյա գոտուն բնորոշ են բրիզ քամիները (հատկապես ամռանը)։


== Ջրագրություն ==
Ջրագրական ցանցը պատկանում է Սևանա լճի ավազանին։ Շրջանում կան 29 գետ ու գետակ, առավել խոշոր են Գավառագետը, Արգիճին, Վարդենիսը, Մասրիկը, Ձկնագետը, որոնք թափվում են Սևանա լիճ։ Լճից սկիզբ է առնում միայն Հրազդան գետը։ Տարածքում են Որոտան-Արփա-Սևան ջրատեխնիկական համալիրի հյուսիսային մասը, Գեղարքունիքի, Լանջաղբյուրի ջրամբարները, Սարուխանի, Նորատուսի ջրանցքները։ Հողաբուսական ծածկույթն ու կենդանական աշխարհը բազմազան են և ենթակա վերընթաց լանդշաֆտային գոտիականության։ Գերիշխողը լեռնային տափաստանն է։


== Բուսականություն ==
Լեռների բարձրադիր գոտում տիրապետում են մարգագետինները, 2800 մ-ից բարձր՝ ալպյան գորգերը։ Ձկնագետի հովտում պահպանվել են անտառների մնացուկներ, Սևանի լեռնաշղթայի արևմտյան լանջերին՝ կաղնուտներ։ Լճի ջրից ազատված տարածքը (մոտ 166 կմ²) անտառապատված է փշարմավի, բարդու, ուռենու, սոճու տնկարկներով։ Սևանա լճում կան իշխան, բախտակ, կոդակ, սիգ (կլիմայավարժեցված), գետերում՝ կարմրախայտ։ Շրջանի կենտրոնական հատվածը ներառված է Սևան ազգային պարկի մեջ։ Լճափերին ստեղծվել է հանգստյան գոտի։
(3614) Տումիլտի

(3614) Տումիլտի (անգլ.՝ Tumilty), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 12-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,988526 ա. մ., առավելագույնը մոտենում է 2,6077 ա. մ. հեռավորության վրա և հեռանում 3,3694 ա. մ.։ Արեգակի շուրջ մեկ ամբողջական պտույտ է կատարում 1887,05 երկրային օրվա ընթացքում, իր ուղեծրով շարժվելով միջինում 0,190774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3614) Տումիլտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինգինո լեռան տոնածառ

Ինգինո լեռան տոնածառ (անգլ.՝ Mount Ingino Christmas Tree)՝ տոնածառի տեսքով եղևնի, որն ամեն տարի տեղադրվում է Ինգինո լեռան (իտալերեն՝ Monte Ingino) լանջին՝ Գուբիո քաղաքի սահմաններից դուրս՝ Իտալիայի Ումբրիա մարզում։ Ծառն անվանում են նաև «Գուբիոյի տոնածառ» կամ «Աշխարհի ամենամեծ տոնածառ»։ 1991 թվականին Գինեսի ռեկորդների գիրքը այն անվանում է «աշխարհի խոշորագույն տոնածառ»։


== Պատմություն ==
Տոնածառն ունի 650 մետր բարձրություն և 350 մետր լայնություն հիմքում և բաղկացած է 3000 գույնզգույն լույսերից և 8.5 կիլոմետր երկարությամբ էլեկտրական մալուխից, տեղակայված մինչ Ինդիգո լեռան (որը վեր է խոյանում քաղաքի վրա) ստորոտը։ Լուսավորոթյունը կարելի է նկատել մինչև 50 կիլոմետր հեռավորությունից։
Այդ ավանդույթը սկսվել է այն ժամանակ, երբ Գուբիոյի բնակիչները որոշել են Ամանորը նշել այլ կերպ, և 1981 թվականին լուսավորվում է առաջին ծառը։ Ամեն տարի՝ «Անարատ Հղիության» տոնի նախօրյակին (դեկտեմբերի 7), Ամանորյա տոնածառը լուսավորվում է։ Այդ ժամանակից ավանդույթն ամեն տարի կրկնվում է, շնորհիվ հատուկ հանձնաժողովի՝ կազմված կամավորներից, ովքեր չեն հրաժարվում տարեկան երեք ամիս իրենց ազատ ժամանակը տրամադրել դրան։
2010 թվականից ծառի էլեկտրաէներգիայի համար ամանորյա լույսերը գոյանում են ֆոտոէլեկտրական համակարգով։
2011 թվականին լույսերը վառվում են Հռոմի պապ Բենեդիկտոս XVI-ի կողմից հեռակառավարմամբ, պլանշետային համակարգչի օգտագործմամբ։ Պապը Վատիկանի իր նստավայրից տեսակապի օգնությամբ դիմում է Գուբիոյի բնակիչներին։
2013 թվականի տոնակատարությունների ժամանակ օգտագործվում են 1000 լույսեր, որոնք ձգվում են ավելի քան 1000 քառակուսի մետր։
2013 թվականին Դոն Ֆրանչեսկո Սոդուն՝ իտալական «Կարիտաս»-ի տնօրենը, մտցնում է լուսավորության արարողություն։ Դա տուրք էր կամավորների ավանդին իտալական համայնքի արտակարգ իրավիճակների ժամանակաշրջանների համար։
2014 թվականին լույսերը վառվում են հեռակառավարմամբ Ֆրանցիսկոսի կողմից՝ օգտագործելով պլանշետային համակարգիչը։


== Ծանոթագրություններ ==


== Արտաքին հղումներ ==
Official page of the Largest Christmas Tree in the World Committee Archived 2011-07-07 at the Wayback Machine.
view on the Christmas Tree for photographers
Lighting of the Christmas Tree
Տերեխի (գյուղ, Սմոլենսկի շրջան)

Անվան այլ կիրառումների համար տե՛ս՝ Տերեխի (այլ կիրառումներ)Տերեխի (ռուս.՝ Терехи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իքբալ Ջավեթ

Իքբալ Մյուել Ջավեթ (հոկտեմբերի 8, 1956(1956-10-08), Լահոր, West Pakistan, Պակիստան - հոկտեմբերի 8, 2001(2001-10-08), Լահոր, Պակիստան), պակիստանցի սերիական մարդասպան, ով սպանել է հարյուր երեխայի։


== Սպանություններ ==
1999 թվականի դեկտեմբերին Իքբալը նամակ է ուղարկում ոստիկանությանը  և տեղի Լահորյան թերթին, ուրում խոստովանում է իր կատարած 100 սպանությունների մասին, որոնք իրականցրել է 5֊ից 17 տարեկան երեխաների նկատմամբ։ Նամակում գրված էր , որ նա խոշտանգել , խեղդել և մասնատել է իր զոհերին, ովքեր վազորդ էին, ծնողազուրկ և ապրում էին Լահոր փողոցում։ Զոհերի մնացորդները լցնում էր աղաթթվով լի տակառը, իսկ այն ամենը ինչը մնում էր նետում էր գետը։ Նրա տանը հետախույզները հայտնաբերել են արյունոտ շղթա, պատերը և հատակը պատված էր արյունով։ Հայտնաբերել են սպանվածների  նկարները պոլիեթիլենային տոպրակներում, տակառներում մարդկանց մնացորդներ։ Գտել են նրա օրագիրը, որում նշված էր սպանվածների անունները։ Այնտեղ գրված էր, որ հետքերը նա հատուկ  չի վերացրել որպեսզի հետո գտնեն այդ  ամենը։
Նամակում  գրել էր , որ ցանկանում է նետվել գետը։ Ոստիկանությունը սկսեց որոնումները , բայց  Ջավեդի դին ոչ մի տեղ չգտավ։ Հայտարարվեց Պակիստանի պատմության ամենամեծ հետախուզումը։ Ձերբակալեցին չորս կասկածյալներին, ովքեր ապրում էին Իքբալի տանը, և դրա հետ մեկտեղ օգնում  նրան։ Կասկածյալներից մեկը երեք օր անց  նա նետվեց պատուհանից։


== Ձերբակալություն և դատ ==
Ձերբակալվել է 1999 թվականի դեկտեմբերի 30֊ին։ Նա հայտարարել է, որ վախեցել է իր կյանքի և անվտանգության համար և այդ պատճառով հանձնվել է ոստիկանությանը։ Դատի ժամանակ ասել է, որ ինքը մեղավոր չէ և ցանկացել է պաշտպանել որբ երեխաներին։ Հարյուրից ավել վկայություններ են հնչել դատի ժամանակ։


== Պատիժ ==
Դատից հետո նա դատապարտված էր մահապատժի։ Դատարանը վճռեց, որ նրան կախելու են, հետո հարյուր մասի բաժանեն և աղաթթվի մեջ լցնեն։


== Մահ ==
2001 թվականի հոկտեմբերի 8֊ին ինքնասպան է լինում՝թույն խմելով։


== Նյութ ==
Дженкинс, Джон Филип] Javed Iqbal // Britannica. Архивировано из первоисточника 10 Հոկտեմբերի 2015.


== Հղումներ ==
- тут многие фото по его делу, его фото и его сообщников.
http://pysih.com/2010/03/28/javed-iqbal-mughal/ Archived 2013-08-23 at the Wayback Machine.